
Parlamentul României

Camera Deputaţilor

COMISIA PENTRU ADMINISTRAŢIE PUBLICĂ  

           17 octombrie 2001

AMENAJAREA TERITORIULUI ŞI ECHILIBRU 

           Nr.26/384           

                                 ECOLOGIC                                                                                                               

A  V  I  Z

asupra propunerii legislative privind Amendament la Legea nr.70/1991 cu privire la alegerile locale, modificată şi completată prin Ordonanţa de urgenţă a Guvernului nr.28/12.04.2000


Cu adresa nr.482 din 27 septembrie 2001, Comisia pentru administraţie publică, amenajarea teritoriului şi echilibru ecologic, a fost sesizată în vederea dezbaterii şi avizării, cu propunerea legislativă privind Amendament la Legea nr.70/1991 cu privire la alegerile locale, modificată şi completată prin Ordonanţa de urgenţă a Guvernului nr.28/12.04.2000.



În şedinţa din 16 octombrie 2001, Comisia pentru administraţie publică, amenajarea teritoriului şi echilibru ecologic a examinat propunerea legislativă sus-menţionată şi a hotărât, cu majoritate de voturi, respingerea acesteia, pentru următoarele motive:



- într-un judeţ pot fi două sau trei organizaţii ale aceleiaşi minorităţi naţionale, fiecare dintre acestea urmând a avea câte un consilier în acelaşi consiliu local, propunerea legislativă fiind din acest punct de vedere discriminatorie;



- Legea nr.70/1991 se va modifica, iar în noul act normativ va fi rezolvată şi problema reprezentării organizaţiilor minorităţilor naţionale. 



- propunerea legislativă nu respectă prevederile Legii nr.24/2000 privind normele de tehnică legislativă pentru elaborarea actelor normative. 



Prin obiectul său propunerea legislativă face parte din categoria legilor organice.

